MTMT útmutató

A pályázati kiírás alapján a pályázónak meg kell adnia a pályázati adatlapon a publikációs lista és a szakterületi táblázat linkjét.

Ehhez elsőként a pályázónak be kell állítania, hogy a szakterületi táblázata az MTMT felületén nyilvánosan megjelenjen. Ehhez lépjen be az adatbázisba, majd a jobb felső részen, a felhasználói nevét tartalmazó gombot gördítse le és válassza a „Saját adatok szerkesztése” lehetőséget. A megjelenő adatlapot lejjebb gördítve található a „Szakterületi összesítés” mező, itt a sor jobb szélén található nagyító ikonra klikkelve megjelenő listából válassza ki a szakterületének megfelelő akadémiai osztályt (illetve az I. Osztály esetében a négy bizottság közül a szakterületének megfelelőt), majd kattintson a lap alján lévő „Kiválaszt és bezár” gombra. Ezután a teljes adatlap alján kattintson a „Mentés és bezárás” gombra.

Az MTMT nyilvános keresője: <https://m2.mtmt.hu/gui2>

A bal oldalon a [Szerző] „Keresés …” mezőben adja meg a nevét, majd a megjelenő listából válassza ki azt. A kiválasztást követően megjelenik a listája.

Ennek a listának a linkjét másolja a pályázati adatlapra. A link az alábbi formában jelenik meg, az „authors” után a három @-al jelölt rész még a link része, itt található a pályázó MTMT azonosítója, egy nagy szám:

<https://m2.mtmt.hu/gui2/?type=authors&mode=browse&sel=authors@@@>

A „Táblázatok” gombon lévő nyilat gördítse le és válassza a „Szakterületi táblázat” lehetőséget. A táblázat linkjét másolja a pályázati adatlapra. A link az alábbi formában jelenik meg, „&sel=” után a három @-al jelölt részen található a pályázó MTMT azonosítója:

<https://m2.mtmt.hu/gui2/?type=authors&mode=browse&sel=@@@&view=pubTable2>

A fenti két linket kell a pályázónak megadnia pályázati anyagában.